แค่ชื่อร้านก็รู้แล้วว่าเป็นร้านอาหารญี่ปุ่น ร้านนี้เป็นร้านในเครือของร้านZEN 

ร้านนี้เป็นร้านสุกกี้ชาบู แนวเดียวกับชาบูชินั่นแหละ พิกัดร้านนี้อยู่ที่เซนทรัลปิ่นเกล้า ชั้น5 ใกล้ๆกับฟิตเนสเฟิร์ส 

อาหารของที่นี่ก็จะมีทั้งอาหารสด ซูชิ แล้วก็อาหารปรุงสำเร็จ ส่วนน้ำก็จะมีชาเขียว พันซ์ น้ำองุ่น เก็กฮวย แล้วก็น้ำอัดลม 

ร้านนี้ให้เวลากินชั่วโมงครึ่ง ก็นานอยู่นะ มาดูที่ไลน์ซูชิก่อนเลย ที่นี่มีซูชิให้เลือกหลายแบบเหมือนกันนะ เรื่องรสชาติก็พอใช้ได้ มาตรฐานบุฟเฟ่ต์แหละ 

ส่วนพวกของปรุงสำเร็จก็จะมีเทมปุระ ยำปลาดิบ ปลาไข่ทอด ซาบะย่าง อะไรประมาณนี้ จริงๆเวลามากินบุฟเฟ่ต์พวกนี้เราจะไม่ค่อยกินของในโซนอาหารปรุงสำเร็จเท่าไหร่ เพราะเรารู้สึกว่ามันไม่สดใหม่ ส่วนใหญ่ทำมาเวลาประมาณนึงแล้ว มันเลยเย็นชืด กินแล้วไม่ค่อยอร่อยเท่าไหร่ 

วันนี้เรากินแต่ชาเขียว ชาเขียวที่นี่เป็นแบบไม่หวานนะจะออกขมๆจืดๆอ่ะ 

น้ำจิ้มที่นี่จะมีสามแบบ เรากินอยู่แบบเดียวคือแบบซีฟู้ด ไม่ค่อยจัดจ้าน แต่ก็เปรี้ยวๆแหละ ของที่สายพานก็ค่อนข้างสด และมีหลากหลาย ถ้าอยากได้อะไรเพิ่มเติมก็สั่งพนักงานเอา 

เราชอบหมูพันกะหล่ำนะ อร่อยดี กะหล่ำบางๆ ไส้เยอะๆ 

ส่วนของหวาน ที่นี่มีทั้งไอติม ผลไม้ แล้วก็เยลลี่ ไอติมจะเป็นไอติมของค่ายเนสเล่ ส่วนเยลลี่เราเลือกกินรสองุ่น อร่อยดี หวานๆ เย็นๆ ดึ๋งๆ 

สรุปแล้วร้านนี้ก็นั่งกินได้เรื่อยๆนะ อาหารก็อยู่ในเกณฑ์มาตรฐาน ราคาก็เหมือนกัน ชอบตรงที่มีของหลากหลายดี